**ANALIZA PRELIMINARĂ A IMPACTULUI DE REGLEMENTARE LA HOTĂRÂREA GUVERNULUI PENTRU APROBAREA REGULAMENTULUI SANITAR PRIVIND EXPLOATAREA GĂRILOR ȘI PORTURILOR**

23.02.2017

**Instituția:** Centrul Național de Sănătate Publică

Anticamera : 574 501

Secția igiena transporturilor: Carina Manole

tel. 52 44 60

mob. 079507792

Centrul sănătatea ocupațională: Semion Zamfir

Tel. 574 528

mob. 069224678

Prezentul proiect de Hotărâre a Guvernului pentru aprobarea Regulamentului sanitar privind exploatarea gărilor și porturilor este elaborat în baza Legii Republicii Moldova privind supravegherea de stat a sănătăţii publice nr.10-XVI din 03 februarie 2009 (Monitorul Oficial al RM, 2009, nr.67, art.1830).

Proiectul de act normativ conține prevederi privind cerințele sanitare pentru încăperile din gări și porturi, inclusiv normative igienice, asigurarea cu apă potabilă și salubrizarea, protecția sănătății angajaților, măsuri de igienizare, dezinfecție, dezinsecție și deratizare.

Analiza preliminară a impactului de reglementare (în continuare AIR) privind proiectul Hotărârii Guvernului pentru aprobarea prezentului Regulamentul sanitar

a fost efectuată în conformitate cu prevederile art.13 din Legea cu privire la principiile de bază de reglementare a activităţii de întreprinzător nr.235 din 20.07.2006, Metodologia de analiză a impactului de reglementare şi de monitorizare a eficienţei actului de reglementare, aprobată prin Hotărârea Guvernului nr.1230 din 24.10.2006 și Hotărârea Guvernului nr. 775 din 20.02.2016 cu privire la aprobarea modificărilor și completărilor ce se operează în unele hotărâri ale Guvernului.

**2. Definirea problemei:**

Prin aprobarea și implementarea prezentei Hotărâri a Guvernului se urmăreşte scopul de a asigura condiții inofensive pentru sănătatea călătorilor, precum și a angajaților din gări și porturi.

Actualmente, in legislația sanitară nu există nici un act normativ național privind cerințele de sănătate publică la exploatarea gărilor și porturilor. Acest fapt crează dificultăți în efectuarea supravegherii sanitare de stat la obiectivele respective, protecția eficientă a sănătății călătorilor și angajaților.

Aprobarea proiectului Regulamentului sanitar prin Hotărâre de Guvern va spori responsabilitatea administratorilor gărilor și porturilor privind crearea condiţiilor inofensive de muncă, prevenirea bolilor profesionale, calitatea deservirii și protecția sănătății călătorilor.

În cazul, în care proiectul Hotărârii de Guvern nu va fi aprobat, va rămâne vidul normativ existent în domeniul respectiv, se va menține pericolul afectării sănătății angajaților și călătorilor, posibil va fi prejudiciată imaginea statului, atunci când aceste obiective sunt amplasate la punctele de frontieră.

Prezentul Regulament sanitar va asigura protecția sănătății angajaților din gări și porturi, prevenirea bolilor profesionale cauzate de factori de risc din mediul ocupațional (chimici, fizici, fizico-chimici, biologici, neuropsihici și alți factori provocați de procesul de muncă), crearea condițiilor salubre și inofensive pentru călători.

Aprobarea actului normativ va contribui de asemenea la sporirea responsabilității administrației privind respectarea cerințelor de sănătate publică în gări și porturi.

**3. Stabilirea obiectivelor**

Scopul principal urmărit de stat este protecția sănătății angajaților din gări și porturi, asigurarea condițiilor inofensive și confortabile pentru călători.

**4. Identificarea opțiunilor**

|  |  |  |
| --- | --- | --- |
| Alternative | Posibile avantaje | Posibile dezavantaje |
| 1.A nu face nimic  2.Aprobarea şi implementarea actului normativ propus | Posibile avantaje nu au fost identificate.  1.Crearea cadrului normativ necesar pentru aplicarea Legii nr.10 din 03.02.2009 privind supravegherea de stat a sănătății publice.  2.Asigurarea protecţiei sănătăţii călătorilor și angajaților din gări și porturi.  3.Sporirea responsabilității angajatorilor privind crearea condițiilor inofensive și confortabile la aceste obiective. | Lipsa cadrului normativ necesar aplicării Legii nr.10din03.02.2009 privind supravegherea de stat a sănătății publice  Nu sunt dezavantaje la elaborarea, aprobarea și implementarea acestui document. |
|  |

**5. Analiza și compararea opțiunilor**

Prin aprobarea proiectului de act normativ se va suplini vidul normativ existent în domeniul respectiv pentru aplicarea Legii nr.10 din 03 februarie 2009 privind supravegherea de stat a sănătății publice. Respectarea prevederilor prezentului Regulament sanitar va asigura protecția sănătății călătorilor și angajaților din gări și porturi.

**6. Implementarea și monitorizare**

Implementarea prezentului act normativ nu creează conflict de interese.

Prezentul Regulament sanitar, după aprobare va fi obligatoriu pentru administratorii gărilor și porturilor, precum și serviciile tehnico-inginerești responsabile de organizarea deservirii călătorilor.

**7. Consultarea**

Au fost consultate sursele disponibile și legislaţia în vigoare a Republicii Moldova.

Proiectul de act normativ va fi plasat pe pagina web a Ministerului Sănătății și expediat pentru avizare: Ministerului Economiei, Ministerul Muncii, Protecției Sociale și Familiei, Ministerului Transporturilor și Infrastructurii Drumurilor, Consiliului Național al Patronatului din Republica Moldova, Consiliului Național al Sindicatelor din Republica Moldova, Autorității Aeronautice Civile a Republicii Moldova.

În concluzie: Autorii consideră necesară aprobarea proiectului Regulamentului sanitar privind exploatarea gărilor și porturilor prin Hotărâre de Guvern, întrucât aceasta oferă mai multe avantaje şi beneficii, contribuie la realizarea prevederilor Legii nr.10-XVI din 03.02.2009 privind supravegherea de stat a sănătăţii publice.

Viceeministru Aliona SERBULENCO